બાઉન્સ સ્ક્રિપ્ટ મોશન પિક્ચર્સ અને પેન ઇન્ડિયા લિમિટેડના બેનર હેઠળ બનેલી નિર્માતા સુજોય ઘોષ અને જયંતીલાલ ઘડાની ફિલ્મ ‘કહાની-૨’નું નિર્દેશન પણ સુજોય ઘોષે કર્યું છે. ફિલ્મમાં વિદ્યા બાલન અને અર્જુન રામપાલ જેવા કલાકારો છે. સસ્પેન્સ થ્રિલર ‘કહાની-૨ દુર્ગા રાની સિંહ’ ૨૦૧૨માં અાવેલી ‘કહાની’ની સિક્વલ છે. પહેલી ફિલ્મ ‘કહાની’માં ગર્ભવતી વિદ્યા બાગચી લંડનથી કોલકાત્તા પોતાના પતિને શોધતી અાવે છે તો ચાર વર્ષ બાદ ‘કહાની-૨’માં દુર્ગા રાની સિંહ પર અપહરણ અને હત્યાનો અાક્ષેપ છે. અા ફિલ્મના નામ પાછળ પણ એક કહાણી છે. ‘કહાની’ બાદ સુજોય એક ફિલ્મ બનાવી રહ્યા હતા તેનું નામ દુર્ગા રાની સિંહ રાખવાનું હતું, પરંતુ તેમને નામમાં મજા ન અાવતાં ફિલ્મને નવું નામ અપાયું ‘કહાની-૨ દુર્ગા રાની સિંહ’.